Frederiksholm

Frederiksholm er en del av Holmen i København. Etter at Søværnet forlot området i 1993 har flere av bygningene fått nye bruksområder. Det gamle torpedobåtverkstedet er gjort om til moderne leiligheter og alle C.T. Andersens bygninger fra siste halvdel av 1800-tallet er fredet. Navnet Frederiksholm er det opprinnelige navn på et område vest for Slotsholmen, og navnet er bevart i Frederiksholms Kanal og Frederiksholm Kirke, men det folkelige navn for dette område var Kalveboderne. Bydelen ble oppfylt i Christian 5.s regjeringstid, og strekker seg fra Kalvebod Strand til Løngangsstræde og havnefronten. Danmarks første kystradiostasjon OXA ble oppført her i 1908. OXA er senere flyttet til Nyholm hvor det fungerer som museum. På Frederiksholm holder Statens Teaterskole, Den Danske Filmskole, Kunstakademiets Arkitektskole og Rytmisk Musikkonservatorium til. Frederiksholmbroen forbinder Frederiksholm og Arsenaløen. Referanser Eksterne lenker (en) Frederiksholm – kategori av bilder, video eller lyd på Commons